נוסח מעודכן לדיון בוועדה לזכויות הילד ביום 7.3.16:

מספר פנימי: 544618-1619

**נספח מס'** **כ-593/א'**

**(פ/2042/19)**

הצעת חוק זכויות החולה (תיקון מס' ...), התשע"ו–2016

הצעת חוק של חברי הכנסת: עליזה לביא, יואל רזבוזוב, קארין אלהרר, מרדכי יוגב, תמר זנדברג, שולי מועלם-רפאלי, מיכל רוזין, איתן כבל, דב חנין, חמד עאמר, נחמן שי.

|  |  |  |
| --- | --- | --- |
| תיקון סעיף 14 | 1. | בחוק זכויות החולה, התשנ"ו–1996‏[[1]](#footnote-1) (להלן – החוק העיקרי), בסעיף 14, בכל מקום, אחרי "בתוספת" יבוא "הראשונה". |
| תיקון סעיף 15 | 2. | בסעיף 15 לחוק העיקרי, בכל מקום, אחרי "בתוספת" יבוא "הראשונה". |
| הוספת סעיף 16א | 3. | אחרי סעיף 16 לחוק העיקרי יבוא: |
|  |  | "הסכמה לטיפול רפואי בקטין שהורהו הורשע או מואשם בביצוע עבירת מין או אלימות כלפיו | 16א. | (א) הובא לידיעתו של מטפל כי הורה הורשע בביצוע עבירת מין או אלימות כלפי ילדו הקטין, או הוגש נגדו כתב אישום בשל ביצוע עבירה כאמור וכל עוד מתנהל ההליך הפלילי כנגדו, יחולו הוראות פסקאות (1) ו-(2) להלן:  |
|  |  |  |  |  |  |  | (1) לא תידרש הסכמתו של אותו הורה לטיפול רפואי באותו ילד; הוראות פסקה זו יחולו על טיפול רפואי הקשור לעבירות מין או אלימות, לפי הוראות שייתן המנהל הכללי. |
|  |  |  |  |  |  |  | (2) לא יימסר להורה כאמור בסעיף קטן (א), מידע לגבי טיפול רפואי בקטין/ מידע לגבי טיפול רפואי הקשור לעבירות מין או אלימות לפי הוראות שייתן המנהל הכללי, ואולם רשאי מטפל למסור מידע כאמור כאשר מסירת המידע חיונית לצורך קבלת החלטה לגבי מתן טיפול רפואי לקטין, בנסיבות בהן הובא הקטין לטיפול על ידי אותו הורה.  |
|  |  |  |  |  |  | (ב) | (1) הורה כאמור בסעיף קטן (א) רשאי לפנות לבית המשפט לענייני משפחה בבקשה להורות כי הוראות אותו סעיף קטן, כולן או חלקן, לא יחולו לגביו, ובית המשפט לא יורה כאמור אלא אם כן מצא כי מתקיימות נסיבות מיוחדות המצדיקות זאת, וכי אין בכך כדי לפגוע בטובת הילד.  |
|  |  |  |  |  |  |  | (2) אין בפנייה כאמור בפסקה (1) כדי לעכב מתן טיפול רפואי כאמור בסעיף קטן (א) לילד או כדי לאפשר מסירת מידע להורה כאמור בסעיף קטן (א), כל עוד לא הורה בית המשפט אחרת. |
|  |  |  |  |  |  | (ג) | אין בהוראות סעיף זה כדי לגרוע מהוראות כל דין באשר לצורך בהסכמת אפוטרופוס למתן טיפול רפואי בקטין או מסמכויות בית משפט בנוגע למתן החלטה לגבי טיפול רפואי בקטין.  |
|  |  |  |  |  |  | (ד) | אין בהוראות סעיף זה כדי לגרוע מהוראות סעיף 74 לחוק סדר הדין הפלילי [נוסח משולב], התשמ"ב-1982. |
|  |  |  |  |  |  | (ה) | השר, בהסכמת שר הרווחה והשירותים החברתיים ובהתייעצות עם שר המשפטים רשאי, בצו, לשנות את התוספת השנייה.  |
|  |  |  |  |  |  | (ו) בסעיף זה – |
|  |  |  |  |  |  | "הורשע" – לרבות נאשם שבית המשפט קבע כי ביצע את העבירה, או שבית המשפט מצא כי עשה את מעשה העבירה לפי סעיף 15(ב) לחוק טיפול בחולי נפש, התשנ"א–1991; |
|  |  |  |  |  |  | "הליך פלילי מתנהל" – החל בהגשת כתב אישום וכל עוד הנאשם לא זוכה מהעבירות המנויות בתוספת השנייה שבהן הואשם או שבית המשפט לא קבע כי הוא לא ביצע את העבירות כאמור או לא הייתה חזרה מהאישום.  |
|  |  |  |  |  |  | "עבירת מין או אלימות" – עבירה המנויה בתוספת השנייה.  |
| תיקון סעיף 31 | 4.  | בסעיף 31 לחוק העיקרי, בכל מקום, אחרי "התוספת" יבוא "הראשונה".  |
| תיקון התוספת  | 5. | בחוק העיקרי, בכותרת התוספת, אחרי "תוספת" יבוא "ראשונה".  |
| הוספת תוספת שנייה | 6. | אחרי התוספת הראשונה לחוק העיקרי יבוא: |
|  |  | "תוספת שנייה(סעיף 16א, ההגדרה "עבירת מין או אלימות") |
|  |  | הסעיפים הבאים מתוך חוק העונשין: *(הערה: האמור בסוגריים לא ייכלל בנוסח החוק, והוא מובא לצורך הנוחות)* |
|  |  | 199 (סרסרות) |
|  |  | 201, 202 (הבאת אדם למעשה זנות /עיסוק בזנות) |
|  |  | 203 (נסיבות מחמירות של ביצוע עבירה לפי סעיפים 201 או 202 – ניצול יחסים או כפייה) |
|  |  | 203ב (ניצול קטינים לזנות) |
|  |  | 214(ב1) (שימוש בגופו של קטין לעשיית פרסום תועבה) |
|  |  | 214(ב2) לעניין עבירה לפי 214(ב1) (שימוש בקטין לעשיית תועבה על ידי אחראי) |
|  |  | 300 (רצח) |
|  |  | 305 (ניסיון רצח) |
|  |  | 329(א)(1) (פציעה או חבלה חמורה בכוונה מחמירה) |
|  |  | 335 (חבלה ופציעה בנסיבות מחמירות – לרבות במשפחה) |
|  |  | 345 (אינוס) |
|  |  | 346 (בעילה אסורה) |
|  |  | 347 (מעשה סדום) |
|  |  | 348 (מעשה מגונה) |
|  |  | 349 (מעשה מגונה בפומבי) |
|  |  | 351 (עבירות מין במשפחה ובידי אחראי) |
|  |  | 368ב (תקיפת קטין) |
|  |  | 368ג (התעללות בקטין) |
|  |  | 375א (החזקה בתנאי עבדות) |
|  |  | 377א (סחר בבני אדם) |
|  |  | 380 (תקיפה הגורמת חבלה ממשית)". |
| תחילה ותחולה | 4.  | תחילתו של חוק זה ב-1 בחודש שלאחר שלושה חודשים מיום פרסומו, והוא יחול גם לעניין כתב אישום שהוגש לפני יום תחילתו ולגבי הרשעה שהייתה לפני יום תחילתו.  |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. ס"ח התשנ"ו, עמ' 327; התשע"ד, עמ' 594. [↑](#footnote-ref-1)